“ศบค.” ไฟเขียว เปิดประเทศ รับ 6 กลุ่ม “นักกีฬา-นักธุรกิจ-นทท.ลองสเตย์” กระตุ้น ศก.
"ศบค." ไฟเขียว เปิดประเทศ รับ 6 กลุ่ม "นักกีฬา-นักธุรกิจ-นทท.ลองสเตย์" กระตุ้นเศรษฐกิจ พร้อมกำหนดมาตรการป้องกัน "โควิด" เข้มงวด
"ศบค." ไฟเขียว เปิดประเทศ รับ 6 กลุ่ม "นักกีฬา-นักธุรกิจ-นทท.ลองสเตย์" กระตุ้นเศรษฐกิจ พร้อมกำหนดมาตรการป้องกัน "โควิด" เข้มงวด
28 ก.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยว่า วันนี้ (28 ก.ย.63)​ ที่ประชุม ศบค.ได้อนุญาตให้ต่างชาติเดินทางเข้าประเทศ 6 กลุ่ม ได้แก่
กลุ่มนักกีฬาที่จะเข้าร่วมการแข่งขันจักรยานทางไกลนานาชาติเฉลิมพระเกียรติฯ 6-16 ต.ค.
กลุ่มนักบินและลูกเรือ บริษัท การบินไทย จำกัด(มหาชน)​ หรือ THAI 340 ราย
กลุ่มที่ถือวีซ่าประเภทคนอยู่ชั่วคราว ได้แก่
นักธุรกิจที่ไม่มีใบอนุญาตที่มีเป็นจำนวนมาก แต่ต้องมีสำเนาบัญชีเงินฝากย้อนหลังไม่น้อยกว่า 5 แสนบาท, การกำหนดเงื่อนไขผู้ขอวีซ่าท่องเที่ยวสำหรับกลุ่มลองสเตย์ (STV)
กลุ่มผู้ถือบัตรเอเปคการ์ดราว 1 แสนคน
กลุ่มผู้ที่ประสงค์จะพำนักในประเทศไทยทั้งระยะสั้นและระยะยาว
นอกจากนี้ ที่ประชุมยังได้อนุญาตให้สมาคมแบดมินตันแห่งประเทศไทย เสนอการจัดการแข่งขันแบดมินตันระดับนานาชาติ (BWF World Tour) ในประเทศไทยในเดือน ม.ค.64 ซึ่งจะเป็นประโยชน์ต่อการขับเคลื่อนระบบเศรษฐกิจของประเทศ อีกทั้งเป็นการเสริมสร้างภาพลักษณ์ที่ดีให้กับประเทศต่อมาตรการควบคุมโรคของทางการ
สำหรับการผ่อนคลายให้ต่างชาติเดินทางเข้าประเทศนั้นจะกำหนดให้กักตัว 14 วัน ซึ่งจากจำนวนผู้ที่เดินทางเข้ามาราว 1 แสนราย มีติดเชื้อ 500 ราย หรือคิดเป็น 0.5-0.6% ส่วนผู้ที่เดินทางเข้ามาในระยะสั้นก็จะมีมาตรการที่รัดกุม